stanford-oval/wikipedia huggingface dataset:
היסטוריה של ממלכת ירדן
ירדן במלחמת העצמאות > מעורבות צבאית במלחמה

במהלך המלחמה, ועוד לפני הפלישה הצבאית של כוחות הלגיון הערבי לשטח ארץ ישראל, הפגין עבדאללה מעורבות רבה לצידם של ערביי ארץ ישראל. חרף קשריו החשאיים של עבדאללה עם גורמים במנהל המדיני היהודי בארץ, שאף באו לידי ביטוי בפגישתו של המלך עצמו עם נציגתו של היישוב היהודי, גולדה מאיר, הקפיד עבדאללה לסייע לכוחות הערביים המקומיים, בין היתר באמצעות אספקת נשק ותחמושת, וכן במתן שירותי אימון והדרכה לכוחות הערבים באזור ירושלים ויהודה ושומרון. בעקבות הלחימה, וככל שהתברר כי אין בכוחם של ערביי הארץ לבדם להכיל את האיום היהודי, החלו יותר ויותר פלסטינים להשליך מאווייהם על עבדאללה לשם מיגור האיום הציוני, וזאת הן בזכות קרבתו הגאוגרפית ורצונו הלא מוסווה להשיג דריסת רגל באזור, והן בשל היותו מפקדו העליון של הלגיון הערבי, כוח צבאי מאומן ומצויד היטב בסיוע בריטי, אשר נחשב על ידי רבים לכוח הערבי המאומן ביותר במלחמה כולה. מסיבות אלו, לא הופתע איש מנכונותה של ירדן להשתתף בפלישת ארצות ערב לארץ ישראל במהלך מאי 1948, ורבים קיוו, בעיקר מקרב בני משפחת הנשאשיבים וגורמים פוליטיים נוספים אשר יצרו קשרים יציבים ומתמשכים עם עבדאללה, שהדבר עתיד להביא להם תועלת אישית ופוליטית. בסופו של דבר, עם שוך הקרבות בשנת 1949 עבר חלק ניכר מחלקה המזרחי שיושב בעיקר על ידי ערבים של ארץ ישראל, אשר לימים נודע בכינוי הגדה המערבית, לשליטתה של ממלכת ירדן.
ממותו של עבדאללה הראשון ועד מלחמת ששת הימים

בניגוד לתפיסתם של רבים, לפיה ממלכת ירדן, כיצירה מלאכותית מבית היוצר של המערב, תתפורר לאחר מותו של מייסדה, המלך עבדאללה בעל היוקרה והסמכות, הרי שמותו של עבדאללה הוכיח בראש ובראשונה את הצלחתו הגדולה של המלך בעיצובה של מה שניתן לכנות "הזהות הירדנית". חרף המכשולים העצומים, הצליח עבדאללה לגייס לצידו גורמים חזקים ובעלי השפעה במדינה, אשר האינטרסים שלהם חייבו את המשך קיומה של ירדן כמדינה עצמאית, ובזכות זאת תמכו לא רק בו, אלא גם בצאצאיו, בני השושלת הירדנית ההאשמית. תמיכה זו היא הסיבה לכך שהממלכה הירדנית צלחה בשלום לא רק את חילופי השלטון, אלא גם את תקופת שלטונו של המלך טלאל חולה הסכיזופרניה, ואת ימי שלטונו הראשונים של בנו, חוסיין, הצעיר וחסר הניסיון.
ממותו של עבדאללה הראשון ועד מלחמת ששת הימים > שלטונו של המלך טלאל

תקופת שלטונו הקצרה של המלך טלאל, בנו הבכור של המלך עבדאללה, החל מהכתרתו בתאריך 6 בספטמבר 1951 ועד להדחתו בתאריך 11 באוגוסט 1952 כתוצאה ממחלת הנפש אשר ממנה סבל עוד מצעירותו, נחשבת כיום במידה רבה כתקופת מעבר בין שלטונו הריכוזי של המלך עבדאללה, לבין שלטונו הארוך של בנו חוסיין, כאשר בדיעבד שלטונו של טלאל כמעט ולא השאיר חותם על הלכי הרוח הפנימיים במדינת ירדן. עם זאת, בתקופה זו נחקקה חוקה חדשה לירדן – חוקת 1952, אשר ביקשה, במידה רבה בעקבות הלכי הרוח הפלורליסטים יחסית שנבעו מסיפוחם של תושבי הגדה המערבית לממלכה, להגדיר מחדש את מעמדו של בית המלוכה הירדני. החוקה, אשר יסודותיה קיימים עד לימנו אנו, הכריזה אמנם כי הסמכות לשלטון בירדן נתונה בידי בית המלוכה ההאשמי, אך זאת בהסתמך על הסכמתו ותמיכתו של העם הירדני. כמו כן, בניסיון לחיזוק הזהות הירדנית ולהנחלתה לכלל שכבות האוכלוסייה, הכריזה החוקה על חובתה של המדינה לספק לכל ילד וילדה חינוך יסודי בסיסי ללא עלות, אף שבשנים הראשונות ביצועה של זו לקה בחסר, במיוחד באזורים הכפריים וביחס לבנות. עם זאת, פעולותיו של טלאל נקטעו בעקבות החמרה במצבו הנפשי, שבגינה הודח מתפקידו באוגוסט 1952. מאחר שבנו של טלאל, חוסיין, היה באותה תקופה בן 17, הוחלט כי המדינה תנוהל באופן זמני על ידי מועצת עוצרים, עד להגעת חוסיין לגיל 18.
שלטון המלך עבדאללה השני

עבדאללה השני הוא מלך מתון, בעל חינוך בריטי ונטייה פרו-מערבית ברורה. נראה כי הוא מצליח לשמר את מורשת אביו, לאזן בין הגורמים השונים בממלכתו, ולשמור על כיסאה של השושלת ההאשמית, אל מול הזעזועים העוברים על המזרח התיכון בתקופת מלכותו, לרבות האינתיפאדה השנייה, פיגועי 11 בספטמבר, מלחמת עיראק שהובילה לזרם של פליטים עיראקים סונים למדינתו. מגמת ההקצנה והאסלאמיזציה של השנים האחרונות במזרח התיכון לא פסחה גם על הציבור הירדני, בבחירות הפרלמנטריות ביוני 2003 הצליחו האחים המוסלמים (בסיעת "חזית הפעולה האסלאמית") לתפוס כמעט רבע ממושבי הפרלמנט (20 מתוך 84).
לקריאה נוספת

יוסף נבו, ירדן – החיפוש אחר הזהות (ספר 3 בסדרה המזרח התיכון בימינו), הוצאת האוניברסיטה הפתוחה, תשס"ה – 2005.
חלון סנל

צוללן נצפה מלמטה המופיע בתוך חלון סנל.
חלון סנל (נקרא גם המעגל של סנל
או חור אדם אופטי)
הוא תופעה בה צופה מתחת לפני המים רואה את מה שמעל פני המים דרך חרוט אור ברוחב של כ־97 מעלות. תופעה זו נגרמת על ידי שבירת אור הנכנס למים, וזו נשלטת על ידי חוק סנל.
האזור מחוץ לחלון סנל חשוך לחלוטין או יחזיר השתקפות של אובייקטים תת-מימיים על ידי החזרה גמורה.
צלמים תת-ימיים לעיתים יוצרים תצלומים בצורה זו, כך שמרכז התמונה נמצאת במרכז חלון סנל, וכך ממקד את תשומת לב הצופה.
היווצרות דמות

בתנאים אידיאליים, צופה המתבונן מעל פני המים מלמטה רואה תמונה מעגלית לחלוטין של כל חצי הכדור מעל המים - מאופק לאופק. עקב השבירה בגבול האוויר/מים, חלון סנל דוחס בתוכו מפתח ראייה של 180 מעלות שמעל פני המים, לזווית מפתח של 97 מעלות מתחת לפני המים, בדומה לנעשה בעדשת עין הדג. הבהירות של תמונה זו נמוכה, מכיוון שבחלק גדול מן הזוויות האור משתקף ולא נשבר (ראו משוואות פרנל). השבירה רגישה מאוד לאי סדרים במישור הממשק (כגון אדוות או גלים), שיגרמו לעיוותים מקומיים או לטשטוש מוחלט של הדמות.
הערות שוליים

↑  
Dave Hughes (1990). Tactics for Trout. Stackpole Books. ISBN 0-8117-2403-4. Snell's circle.
↑  
David K. Lynch and William Livingstone (2001). Color and Light in Nature. Cambridge University Press. p. 79. ISBN 0-521-77504-3.
↑  
Martin Edge and Ian Turner (1999). The Underwater Photographer. Focal Press. ISBN 0-240-51581-1.
↑  
Robert Williams Wood (1914). Physical Optics. The Macmillan Company. p. 66. circle-of-light water critical-angle 180.
שבירה של אור בממשק בין 2 תווכים, כולל החזרה גמורה. כאשר מסתכלים מעלה בזוויות קטנות, ניתן לצפות בנעשה מעל פני השטח.
קצה החלון של סנל, במקרה זה הגבול בין קרקעית מוחזרת (צהבהב) לשמיים ומבנים מעל המים (כחול ואפור)
וולופית

מפת התפוצה של השפה הוולופית
וולופית או וולוף (בצרפתית: Wolof) היא שפת בני וולוף, המדוברת בסנגל, גמביה ומוריטניה. בדומה לשכנותיה, השפות סרר ופולה היא שייכת לענף הסנגמבי או האטלנטי של משפחת השפות הניז'ריות-קונגולזיות. להבדיל משאר השפות במשפחת ניג'ר-קונגו הוולופית איננה שפה טונאלית. הוולופית היא השפה הנפוצה ביותר בסנגל, והיא שפת אם לבני וולוף המהווים 40% מתושבי סנגל. גם רוב הסנגלים ממוצא אחר שולטים בה כשפה שנייה. לוולופית ניבים האופייניים לאזורים גאוגרפיים שונים, לכפרים ולערים. הניב העיקרי של בירת סנגל, העיר דקר הוא ניב מעורב הכולל מילים מהוולופית, צרפתית וערבית. הוולופית הגמבית נחשבת לפעמים ליותר מניב – לשפה נפרדת. שם השפה והתרבות של בני וולוף נכתב בעבר גם ouolof, jolof, jollof, olof, volof/. ידועה האימפריה הוולופית – ששמה בלועזית ידוע כ-Jolof Empire ומאכל מאורז מערב אפריקאי הידוע בשם jollof rice. קיימת סברה שבתיווך הספרדית והפורטוגזית השפה האנגלית שאלה מספר מילים מוולופית, כמו "banana" (בננה) nyam – בקריאולית אנגלית קריבית במובן "לאכול".
תפוצה > סנגל

בסנגל השפה הרשמית היא הצרפתית. לוולופית מעמד של שפה לאומית בסנגל, גמביה ומוריטניה. היא מובנת על ידי 90% מתושבי סנגל (כ-10 מיליון), בעוד שהוולופים מהווים 40% מאוכלוסיית המדינה (כמעט 5 מיליון). היא ממלאת, איפוא, תפקיד של לינגואה פרנקה בין-אתנית. באזור בין דקר לסן-לואי וגם מערבית ודרום-מערבית מקאולק, הוולופית מדוברת על ידי מרבית התושבים.
בני האתניות השונות הנפגשים בערים מתקשרים ביניהם בוולופית. השפה נשמעת כמעט בכל מרכזי המחוזות של סנגל.
תפוצה > גמביה

בגמביה הוולופית מדוברת כשפת אם על ידי 20%–25% מהתושבים. אולם יש לה השפעה הרבה מעבר לכך מכיוון שבעיר הבירה, בנג'ול, 75% מהתושבים מדברים אותה כשפה הראשונה.
בסרקונדה, העיר הגדולה ביותר בגמביה, בני וולוף הם מיעוט קטן, אבל כ־70% מהאוכלוסייה מדברת או מבינה וולופית. הניבים השונים של הוולופית תואמים חלקית את מיקומן הגאוגרפי של ממלכות העבר והם מובנים הדדית בין דובריהם, פרטי לשפת לבו.
לבו היא מדוברת על ידי מיעוט מקרב תושבי גמביה (13%?) ומוריטניה (22%?), בעיקר בנואקשוט ובאזור הנהר סנגל.
תפוצה > מוריטניה

במוריטניה כ-7% מהאוכלוסייה (בסביבות 185,000 תושבים) דוברים וולופית. רובם חיים בנואקשוט וקרוב לנהר סנגל ולאורכו.
תפוצה > תפוצות

דוברי וולופית השתקעו גם בארצות אפריקאיות אחרות כמו גינאה ומאלי. השפה משמשת כלי תקשורת גם בין מהגרים מסנגל, מוריטניה וגמביה שהתיישבו באירופה ובארצות הברית.
היסטוריה של חקר השפה הוולופית

מתיישבים אירופאים היו הראשונים שכתבו ספרי דקדוק ומילונים לשפה הוולופית בתחילת המאה ה-19
המורה הצרפתי ז'אן דאר (Dard) פרסם ב-1825 את המילון הראשון צרפתי-וולופי ובשנה הבאה ספר דקדוק של השפה

מטרתו הייתה בעיקר פדגוגית ונועד להקל על הכתיבה בשפה. לעומת זאת ספר הדקדוק של המושל ז'אק-פרנסואה רוז'ה משנת 1859 ביקש להעמיק בידיעת השפה.
תרומות אלה היוו ציון דרך בחקר השיטתי של הדקדוק הוולופי.

עם זאת היו ניסיונות קודמים לקומילציות מילונאיות כמו זה של המיסיונר הסקוטי ג'ון היל, שהתגורר בגורה ב-1807 וחיבר ארבעה מילונים, אך בלי לתת הסבר לתחביר.
שש שנים אחרי שהתיישב בצרפת ב-1858, הכומר הקתולי הסנגלי-צרפתי האב דוד בואלא, שכתב כמה ספרים מאויירים על תרבויות סנגל, פרסם "דקדוק של השפה הוולופית" שזכה בפרס וולנה של המכון של צרפת.

איש הצבא והפוליטיקאי הצרפתי לואי פדרב שהגיע לסנגל ב-1852 פרסם ב-1864 מילון צרפתי של כ-1,500 מילים עם תרגום לוולופית, לסונינקה ולפאולית. הוא ציין את "חוסר טוהר" של הוולופית שדוברה בסן לואי, ששאלה מילים רבות מצרפתית. ב-1943 הפוליטיקאי הסנגלי ארמאן-פייר אנגראן פרסם ספר לימוד צרפתי-וולופי שאף על פי שלא הייתה עבודה בלשנית מדעית, היווה מבוא שימושי בשפה הוולופית.
הכתב

לזמן ממושך נכתבה הוולופית באלף בית ערבי מותאם בשם "וולופאל"./. אלף בית זה נשאר לפעמים בשימוש בטקסטים דתיים, אבל בימינו משתמשת השפה הוולופית באלף בית לטיני עם התאמות לצלילים המיוחדים.
| אותיות האלף בית הוולופי |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A | B | C | D | E | Ë | F | G | I | J | K | L | M | N | Ñ | Ŋ | O | P | Q | R | S | T | U | W | X | Y |  |  |  |  |  |  |  |
| a | b | c | d | e | ë | f | g | i | j | k | l | m | n | ñ | ŋ | o | p | q | r | s | t | u | w | x | y |  |  |  |  |  |  |  |
עיצורים

|  | דו-שפתי | שפתי-שיני | שפתי-וילוני | מכתשי | חיכי | וילוני | ענבלי |
| --- | --- | --- | --- | --- | --- | --- | --- |
| סותם | p (p) b (b) |  |  | t (t) d (d) | c (c) ɟ (j) | k (k) g (g) | q (q) |
| אפי | m (m) |  |  | n (n) | ɲ (ñ) | ŋ (ŋ) |  |
| טרום-אפי | m̩b (mb) |  |  | n̩t (nt) n̩d (nd) | ɲc (nc) ɲɟ (nj) | ŋ̍k (nk) ŋ̍g (ng) | ɴq (nq) |
| רוטט |  |  |  | r (r) |  |  |  |
| חוכך |  | f (f) |  | s (s) |  | x~χ (x) |  |
| מקורב |  |  | w (w) |  | j (y) |  |  |
| צידי |  |  |  | l (l) |  |  |  |
בכתיב הוולופי, שני עיצורים זהים עוקבים מסמנים הכפלת עיצור. כל עיצור סותם, אפי
או צידי יכול להיות מוכפל. בנוסף העיצור q הוא מוכפל תמיד אף על פי שהוא מופיע כעיצור יחיד.
תנועות

|  | קדמית | מרכזית | אחורית |
| --- | --- | --- | --- |
| סגורה | i (i) |  | u (u) |
| חצי-סגורה | e (é) |  | o (ó) |
| אמצעית |  | ə (ë) |  |
| חצי-פתוחה | ɛ (e) |  | ɔ (o) |
| פתוחה |  | a (a) |  |
בכתיב הוולופי שתי תנועות זהות עוקבות מסמנות תנועה ארוכה. לפני טרום-אנפוף או הכפלת עיצור à נקרא a) aa ארוכה)
טונים

להבדיל מרוב השפות האפריקאיות התת-סהריות, לוולופית אין טונים. שפות אפריקאיות אחרות ללא טונים הן האמהרית, סואהילי ופולה .
דוגמאות

| Mot | תרגום | היגוי סטנדרט (en API) |
| --- | --- | --- |
| חול | suuf | su:f |
| שמיים | asamaan | asama:n |
| מים | ndox | n͜dɔx |
אש: safara
| גבר | gόor | go:r |
| אישה | jigéen | ɟige:n |
| לאכול | lekk | lɛkk |
| לחם | mburu | m͜buru |
| רודף שמלות | say-say | sajsaj |
| לשתות | naan | na:n |
| גדול | mag | mak |
| קטן | tuuti | tu:ti |
| בית שימוש | wanag | wanak |
לילה: guddi
| יום | bés (מספר) או bëccëg (משך זמן) | bes / bəccək |
| עברית | וולופית | תרגום מילולי | Prononciation standard (en API) |
| --- | --- | --- | --- |
| מה שלומך ? | Na nga def ? | מה אתה עושה ? | nan͜gadɛf |
| אני בסדר. | Maa ngi fi (rekk). | אני שם (רק). | ma:n͜gifirɛkk |
| אתה בסדר ? | Yaa ngi ci jàmm ? | אתה בשלום ? | ja:n͜giciɟa:mm |
| טוב מאוד, תודה לאל. | Jàmm rekk, Alxamdulilaay. | רק בשלום, תודה לאל!. | ɟa:mmrɛkkalxamdulila:j |
| מה שלום המשפחה ? | Naka sa waa kër ? | איך הבית שלך? |  |
| הוא בסדר. | Mu ngi ci jàmm. | הוא בשלום. | mun͜giciɟa:mm |
| יש לחם ? | Ndax mburu am na ? | לחם יש ? | n͜daxm͜buruamna |
| יש. | Am na. | ישנו. | amna |
| אין. | Amul. | איננו. | amul |
| כמה ? | Ñaata la ? |  | ɲa:ta la |
| זה יקר. | Dafa seer/jafe. | שה יקר/קשה. | dafasɛ:r / dafaɟafɛ |
| תפלחית את המחיר. | Wàññi ko. | תפחית אותו. | wa:ɲɲikɔ |
| תודה . | Jërëjëf. |  | ɟərəɟəf |
| אין בעד מה. | Ñoo ko bokk. | נתחלק. | ɲɔ:kɔbɔkk |
| כן | Waaw |  | wa:w |
| לא | Déedéet |  | de:de:t |
| אני רעב. | Dama xiif. |  | damaxi:f |
| אני צמא. | Dama mar. |  | damamar |
| אני עייף (עייפה). | Dama sonn. |  | damasɔnn |
| ישנת טוב ? | Jàmm nga fanaan ? | ביליתם את הלילה בשלום ? | ɟa:mmn͜gafana:n |
| טוב מאוד, תודה. | Jàmm rekk, alxamdulilaay. | רק שלום, תודה לאל! | ɟa:mmrɛkkalxamdulila:j |
| שלום. מה שלומך ? (בבוקר) | Naka suba ci ? | איך הולך הבור ? | nakasubasi |
| טוב. (בבוקר) | Suba saa ngi nii (rekk). | בוקר הוא שם (רק). | subasa:n͜gini: |
| להתראות בקרוב. | Ba ci kanam. |  | bacikanam |
| בפעם הבאה. | Ba beneen (yoon). |  | babɛnɛ:n |
| לך לשלום. | Jàmm ag jàmm. | שלום ושלום. | ɟa:mmakɟa:mm |
| אכלתי מספיק, תודה. | Suur naa, jërëjëf. |  | su:rna:ɟərəɟəf |
| ידידי | Sama xarit |  | samaxarit |
| הייתי רוצה לאכול אורז עם דג | Dama bëgg lekk ceebu jën. |  | damabəgglɛkkcɛ:buɟen |
| הייתי רוצה לשתות מים. | Dama bëgg naan ndox. |  | damabəggna:n͜dɔx |
| מחר | Suba |  | suba |
| להתראות מחר. | Ba suba. |  | basuba |
| אם ירצה האל. | Bu soobee Yàlla. | בעזרת השם. | busɔ:bɛja:lla |
| אני אוהב אותך. | Nob naa la. ou Dama la nob. ou Dama la bëgg. |  | nɔpnala ou damalanɔp ou damalabəgg |
| הנח לי. | Bàyyi ma. |  | ba:jjima |
| סליחה, תסלח לי. | Baal ma. |  | ba:lma |
| מה זה ? | Lii lan la ? |  | lilanla |
| מה אתה עושה ? | Looy def ? |  |  |
השאלות לשוניות

חדירת האסלאם לסנגל מסבירה את השפעת השפה הערבית על הוולופית, ששאלה ממנה במיוחד את אוצר המלים הדתי.

הצרפתית מילאה תפקיד מרכזי עם הקולוניזציה והחינוך בשפה זו. מונחים מסוימים בולטים לעין, כמו oto (מכונית) או almet ) (גפרור), אבל יש גם מקרים מפתיעים יותר, כמו
« fok nga » עבור " il faut que tu » (אתר צריך ל...).

יש גם כמה מילים שאולות משפות ברבריות. למשל tabaski הנשאל מ"טפסקה" הברברי
עבור החג המוסלמי של הכבש.
התרבות הוולופית > ספרות

תרגום לוולפוית של הברית החדשה פורסם ב-1987, במהדורה שנייה ב-2004, ומהדורה עם תיקונים קלים ב-2008
2002 – הסופר הסנגלי בובכר בוריס דיאפ פרסם את הרומן שלו Doomi Golo
. ב-2009 תורגם לצרפתית ב-'Les Petits de la guenon .(גורי הקופה)
2021 הסופר הסנגלי דוד דיופ פרסם את ספרו הרביעי La Porte du voyage sans retour (שער המסע ללא שוב) בו מספר איך בוטנאי צעיר (מישל אדנסון) מבקר בסנגל של שנת 1750, כולל באי גורה שבו מגלה עם, שפה ואת זוועות העבדות. הספר קיבל השראה מכתב יד שהוסתר בחשאי עד מות הגיבור ב-1806.
התרבות הוולופית > מוזיקה

להקה הסנגלית "למזו דיאמונו" שפעלה בשנים 1990–1998 השתמשה לפעמים במילים וולופיות
1994 – הלהיט "7 שניות" מאת יוסי נ'דור וננה שרי, משתמש גם כן במילים מזפה זו.
הזמרת ז'וליה סאר שרה בוולופית באלבום שלה – Set Luna
הזמר ונגן כלי ההקשה לטיר סי שפעל בשנים 2000–2010 שר בין היתר, גם בוולפית
להקת Les Colocs הוציאה את השיר Tassez-vous de d'là
לקריאה נוספת

Patricia Mirrlees, « John Hill and the Early Attempt to Study a West African langage », dans Sowing the Word: The Cultural Impact of the British and Foreign Bible Society, 1804–2004, Sheffield Phoenix, 2004. xii + 381 pp., p. 115,
הערות שוליים

↑  Yolande Govindama (dir) Temps et rites de passage, Karthala, 2011 Ismahan Diop chapitre citation de J. Blondé (dir.), Résultats d'un sondage sociologique en milieu analphabète, CLAD, Dakar, 1975
↑  Robert Cornevin, « L'œuvre de Bourguignons (Les Javouhey et Jean Dard) au Sénégal et à la Réunion », Revue française d'histoire d'outre-mer, tome 54, n°194-197, 1967, pp. 227-246, p. 237 תרומת בני בורגונדיה בסנגל ובראוניון
↑  ברשת -שני ספרי הדקדוק Histoire Épistémologie Langage, tome 23, fascicule 2, 2001,. pp. 101-116, p.103-104
1 2  P.Mirrlees 2004 עמ' 115
↑  [ https://www.persee.fr/doc/cea_0008-0055_1995_num_35_140_1881 Bernard Mouralis - Les "Esquisses sénégalaises" de l'abbé Boilat, ou le nationalisme sans la négritude"]
Cahiers d'études africaines, vol. 35, n°140, 1995, pp. 819-837, p. 821 ברשת
↑  Fiona Mc Laughlin, « Tracing Language Movement in Africa », dans Ericka A. Albaugh et Kathryn M. de Luna (dir.), Tracing Language Movement in Africa, Oxford University Press, 2017, pp. 213-232, p. 221]
↑  Mamadou Cissé Ecrits et écritures en Afrique de l'Ouest, site Sud 2006
↑  Geneviève N'Diaye-Correard (dir.), Les mots du patrimoine : le Sénégal, Editions des archives contemporaines, 2006, עמ' 13
↑  Ahmed Khalifa Niasse, La place centrale du français dans les héritages linguistiques du wolof, L'Harmattan, עמ'.72-73
↑  Bible wolof
↑  Encyclopedia of African Literature, עמ' 801
| --- | --- |
בקרת זהויות :  NLI: 987007560919505171  BnF: cb119375921 (data)  GND: 4120399-9  LCCN: sh85147248  NDL: 00574033  NKC: ph427577  SUDOC: 027304914 
הממלכות שבאימפריה הוולופית
ארצות אירופה וים התיכון בוולופית
חנרל גואמס

| --- | --- |

 מדינה:  ארגנטינה ארגנטינה
 פרובינציה:  סלטה (פרובינציה) סלטה
 חבל ארץ:  צפון-מערב ארגנטינה
 גובה:  295 מטרים
 אוכלוסייה:  ‏
  ‑ בעיר:  47,348 (2010)
 קואורדינטות:  24°40′S 65°03′W﻿ / ﻿24.667°S 65.050°W﻿ / -24.667; -65.050
 אזור זמן:  UTC -3
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט חנרל גואמס(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט חנרל גואמס(למפת סלטה רגילה) סלטה אוראן טרטגל מטאן בוליביה פרגו. חוחוי פו. צ'אקו סנטיאגו דל אסטרו טוקומאן קטמרקה צ'ילהחנרל גואמס(למפת סלטה מוגדלת) סלטה אוראן טרטגל מטאן בוליביה פרגו. חוחוי פו. צ'אקו סנטיאגו דל אסטרו טוקומאן קטמרקה צ'ילהחנרל גואמס  he tabBackground:;tabBorder:#aaa;defaultTab:0;
 
חנרל גואמס (בספרדית: General Güemes), או בקיצור גואמס, היא עיר במרכז פרובינציית סלטה בארגנטינה. נכון לשנת 2010 מתגוררים בה 47,738 תושבים.
רקע

העיר ממוקמת 45 ק"מ צפונית מערבית מסלטה, בירת הפרובינציה, סמוך לכביש הלאומי מספר 9. העיר נקראת על שמו של הקאודיו מרטין מיגל דה גואמס, איש צבא ארגנטינאי שמילא תפקיד מכריע במלחמת העצמאות של ארגנטינה.
בשנת 2008, העיר קיבלה תשומת לב תקשורתית לאחר דיווחים של תושבים על תצפיות של יצור דמיוני בשם גנום.
קלינט איסטווד

| --- | --- |

קלינט איסטווד, 2010
 לידה:  31 במאי 1930 (בן 94) סן פרנסיסקו, קליפורניה, ארצות הברית
 שם לידה:  Clinton Eastwood 
 סוגה מועדפת:  מערבון
 מדינה:  ארצות הברית ארצות הברית
 תקופת הפעילות:  מ-1954
 מקום לימודים:  לוס אנג'לס סיטי קולג'  התיכון הטכני של אוקלנד  אוניברסיטת סיאטל  תיכון פיידמונט 
 בן או בת זוג:  דינה איסטווד (31 במרץ 1996–דצמבר 2014)  מגי ג'ונסון (15 בדצמבר 1953–1984)  סונדרה לוק (1975–1989)  פרנסיס פישר (1990–1995)  Christina Sandera (2014–18 ביולי 2024) 
 צאצאים:  קייל איסטווד, מורגן איסטווד, קתרין איסטווד, קימבר לין איסטווד, פרנצ'סקה איסטווד, אליסון איסטווד, סקוט איסטווד, Laurie Murray 
 פרסים והוקרה:  מפקד בלגיון הכבוד (2007)  פרס אריה הזהב (2000)  פרס מגף הזהב (1993)  פרס סזאר (1998)  פרס הזיכרון על שם אירווינג ת'אלברג (1995)  פרס גלובוס הזהב (1989)  פרס מגף הזהב (2007)  פרס גלובוס הזהב לבמאי הטוב ביותר - סרט קולנוע (2005)  פרס גלובוס הזהב לבמאי הטוב ביותר - סרט קולנוע (1993)  פרס אגודת מבקרי הקולנוע של דלאס-פורט וורת' לבמאי הטוב ביותר (1992)  פרס אוון ויסטר (1987)  פרס מכון הסרטים האמריקאי על מפעל חיים (1996)  The Order of the Rising Sun, Gold and Silver Rays (2009)  פרס אוסקר לסרט הטוב ביותר (1992)  המדליה הלאומית לאומנויות (2010)  פרס מרכז קנדי (2000)  פרס אוסקר לבמאי הטוב ביותר (2004)  פרס אוסקר לסרט הטוב ביותר (2004)  מפקד מסדר האמנויות והספרות (29 במאי 1994)  פרס מרכבת הזהב (2003)  היכל התהילה של קליפורניה (2006)  פרס אוסקר לבמאי הטוב ביותר (1992)  פרס גילדת הבמאים האמריקנית  מסדר האמנויות והספרות  עמית האקדמיה האמריקאית לאמנויות ולמדעים  פרס מועצת ביקורת הקולנוע האמריקנית לסרט הטוב ביותר  פרס גילדת שחקני המסך למפעל חיים  מסדר השמש העולה 
 פרופיל ב-IMDb
 חתימה:   
 
איסטווד בסט של בעבור חופן דולרים
קלינטון "קלינט" איסטווד, הבן (באנגלית: Clinton "Clint" Eastwood, Jr; נולד ב-31 במאי 1930) הוא שחקן, במאי, מפיק קולנוע ומלחין קולנוע אמריקאי. זוכה חמישה פרסי אוסקר - שני פרסים כבמאי, שני פרסים כמפיק ופרס הוקרה אחד.
איסטווד ידוע בעיקר בזכות תפקידיו כאיש קשוח וחסר פשרות, למשל בסרט "הארי המזוהם", בטרילוגיית "האיש ללא שם", סדרת מערבוני הספגטי של סרג'ו לאונה, ובפרט בסרט "הטוב, הרע והמכוער" שבו גילם את "בלונדי" ("הטוב"). כבמאי הוא מוכר בזכות סרטי דרמה שטבועה בהם פסימיות כגון "הבלתי נסלח", "מיסטיק ריבר" ו"מיליון דולר בייבי".
קורות חיים

איסטווד נולד בסן פרנסיסקו, בקליפורניה שבארצות הברית. הוריו הם רות' ווד וקלינטון איסטווד האב. התגייס לצבא בשנת 1951 והשתחרר בשנת 1953. נרשם למכללת לוס אנג'לס ללמודי מנהל עסקים אך נשר לאחר זמן קצר. לאחר מכן, חתם על הסכם לשישה חודשים עם אולפני יוניברסל וכיכב בתפקידים משניים בסרטים סוג ב' כמו "נקמת היצור" ו"ליידי גודייבה".
בין השנים 1959 ו-1965 כיכב בסדרה "רוהייד" (אנ'). הפריצה הגדולה של איסטווד התרחשה בעקבות המערבון "בעבור חופן דולרים" (1964), שביים סרג'ו לאונה, תפקיד שהפך אותו לכוכב בינלאומי. סרטים נוספים בטרילוגיה הם "הצלפים" (1965) ו"הטוב, הרע והמכוער" (1966).
ב-1971 החל את קריירת הבימוי שלו בבימוי הסרט "מיסטי" (על שדרן רדיו מנומנם ומעריצה אובססיבית). ב-1992 ביים ושיחק בסרט "בלתי נסלח" וזכה בפרס אוסקר לבמאי הטוב ביותר. סרט זה שבר את התבנית הקלאסית של המערבון האמריקאי (הטוב, הרע והנערה), ונחשב למסמל את סיום תקופת המערבונים. בשנת 1995 הפיק וביים את הסרט הגשרים של מחוז מדיסון בשנת 2005 זכה בפרס אוסקר לבמאי הטוב ביותר בשנית, על סרטו "מיליון דולר בייבי". ב-2008 ב"גראן טורינו" נפרד איסטווד מדמות הפטריוט שגילם בסרטים קודמים.
הסרט "מושבע מספר 2" בבימוי איסטווד כשהוא בגיל 94, הוקרן לראשונה בערב הסיום של פסטיבל הסרטים AFI ב-27 באוקטובר 2024. לאחר מכן, הסרט יצא בהפצה מוגבלת בבתי קולנוע החל מ-1 בנובמבר. הסרט עוסק בג'סטין קמפ (בגילומו של ניקולס הולט), חבר מושבעים במשפט רצח מתוקשר, שמתמודד עם דילמה מוסרית שעלולה להשפיע על הכרעת המושבעים לגבי אשמת הנאשם. בסרט משתתפים שחקנים ידועים כמו טוני קולט, זוכה האוסקר ג'יי קיי סימונס, זואי דויטש, כריס מסינה, גבריאל באסו, לזלי ביב וקיפר סאת'רלנד.
לאיסטווד שמונה ילדים משש נשים שונות, אך היה נשוי רק פעמיים, בסוף אוגוסט 2013 התגרש מאשתו זה 17 שנה דינה מריה רואיז.
בנו, סקוט איסטווד, הוא שחקן ודוגמן. בתו פרנצ'סקה איסטווד, מהשחקנית פרנסיס פישר, אף היא שחקנית, דוגמנית, מנחת טלוויזיה ואשת חברה. בשנת 2012 אשתו דאז דינה ופרנצ'סקה היו משתתפי תוכנית ריאליטי "בבית של איסטווד".
עמדותיו הפוליטיות

בשנות ה-80 של המאה ה-20 כיהן איסטווד שנתיים כראש עיריית כרמל שבקליפורניה, ארצות הברית. באוגוסט 2012, הציג קטע תיאטרלי בכנס לגיוס כספים עבור מיט רומני, מועמד המפלגה הרפובליקנית לנשיאות ארצות הברית, שנערך בסאן וואלי, איידהו, והצהיר על תמיכתו ברומני במירוץ לנשיאות. בתשובה לשאלה מדוע הוא תומך ברומני, השיב איסטווד בציטוט מהסרט "הארי המזוהם", כי "המדינה זקוקה לזריקת מרץ". איסטווד נוטה לליברטריאניזם.
בבחירות לנשיאות ארצות הברית 2016 היה בין השחקנים הבודדים שתמכו במועמד דונלד טראמפ שלבסוף זכה, אך ארבע שנים לאחר מכן העביר את תמיכתו למייקל בלומברג.
הביע תמיכה בישראל במלחמת חרבות ברזל.[דרוש מקור]
פרסים

5 פרסי אוסקר: שני פרסים כבמאי, שניים כמפיק ופרס הוקרה אחד. איסטווד הוא הבמאי המבוגר ביותר אי פעם שזכה באוסקר-בשנת 2004, כשהיה בן 74. 3 פרסי גלובוס הזהב. זכה גם בפרס אריה הזהב ופרס דקל הזהב על מפעל החיים.
הערות שוליים

1 2  אבנר שביט‏, "מושבע מספר 2" של איסטווד, באתר וואלה, 19 בדצמבר 2024
↑  Clayton Davis, Clint Eastwood’s ‘Juror No. 2’ Sets November Release Following World Premiere at AFI Film Fest Closing Night, Variety, ‏2024-09-12 (באנגלית אמריקאית)
↑  מירב ארד, קלינט איסטווד תומך ברומני לנשיאות ארהב, באתר News1 מחלקה ראשונה, 4 באוגוסט 2012
↑  פוסט בפייסבוק.
↑  מרב יודילוביץ', פרס "דקל הזהב" מיוחד הוענק לקלינט איסטווד, באתר ynet, 25 בפברואר 2009
| --- | --- |
בקרת זהויות :  NLI: 987007597979305171  PLWABN: 9810632076805606  BIBSYS: 90725834  BNE: XX833232  BnF: cb12543077f (data)  CANTIC: a11437571  CiNii: DA08003603  GND: 11881091X  ICCU: RAVV089533  ISNI: 0000 0001 2141 6361  LCCN: n50024426  LNB: 000186886  MusicBrainz: dc5dc215-bb90-4579-a13a-3a564b265546  NARA: 10582397  NDL: 00513025  NKC: jn20000700465  NLA: 35236440  NLG: 178523  NLK: KAC199607765  NSK: 000090758  NTA: 072049006  RERO: 02-A003204618  SELIBR: 301391  SNAC: w6280f7q  SUDOC: 034704264  Trove: 876496  ULAN: 500471290  VIAF: 84033457   WorldCat (עם VIAF): 84033457